EkBass/fiwiki-20250220-pages-articles huggingface dataset:
Keltainen

Keltainen on väri, jonka ihminen aistii silloin, kun silmän verkkokalvon pitkäaaltoiseen ja keskipitkään valoon herkät tappisolut reagoivat suunnilleen yhtä voimakkaasti, mutta vuorostaan lyhytaaltoiselle valolle herkät tappisolut eivät reagoi juuri lainkaan. Keltainen väriaistimus syntyy esimerkiksi monokromaattisesta valoärsykkeestä, jossa on pelkästään 575 nanometrin aallonpituutta (spektrin keltainen). Toisaalta keltainen väriaistimus syntyy myös sekoituksesta, jossa on sopivassa suhteessa esimerkiksi 530 nanometrin vihreää ja 650 nanometrin punaista valoa. Silmään tuleva valo on siis näissä tilanteissa aivan erilaista, mutta ihminen näkee molemmat keltaisina. Ilmiötä kutsutaan metameriaksi. Tyypillisiä keltaisia kohteita luonnossa ovat sitruuna, kananmunan keltuainen sekä monet kukat, kuten voikukka. Monet myrkylliset eläimet varoittavat myrkyllisyydestään keltaisella värillä, muun muassa ampiaiset, gilaliskot ja monet nuolimyrkkysammakot. == Keltaisen värin tuottaminen tekniikassa == Televisiossa ja tietokonenäytöissä käytetyssä RGB- värimallissa keltainen väriaistimus saadaan aikaan näyttämällä vihreää ja punaista valoa niin lähekkäin, että ne ihmisen näköjärjestelmässä sekoittuvat. Paperille painettaessa tai tulostettaessa käytetään usein CMYK-mallia, jossa yksi musteista on keltainen (Y). Rypsinkeltainen on myös yksi kopiopaperin väreistä. Sen RGB-tunnus on #f3da0b https://encycolorpedia.com/f3da0b == Käyttö ja symboliikka == * Merenkulussa keltaisella viestilipulla (Q) pyydetään tullausta ja maahantulotarkastusta. Aiemmin sillä ilmaistiin, että aluksella on ruttoa. * Liikennevaloissa vilkkuva tai kiinteä keltainen kehottaa varovaisuuteen tai kiinnittämään huomion muuttuvaan tilanteeseen. * Itä-Aasiassa keltainen oli ylimystön väri. * Euroopassa aasialaisia on joskus kutsuttu keltaiseksi roduksi. Aasialaisten pelko synnytti myös käsitteen keltainen vaara. * Nimitystä keltainen lehdistö käytetään sensaatiouutisia julkaisevista lehdistä. == Värikoordinaatit == Tietokoneen kuvaruudun RGB- värivalojen keltaisen maksimiarvot skaalalla 0–255 ovat seuraavat: * RGB: ** R: 255 ** G: 255 ** B: 0 ** (heksadesimaalimuodossa #FFFF00) == Lähteet == == Aiheesta muualla == * Coloria.net – keltainen Luokka:Värit Luokka:Seulonnan keskeiset artikkelit
Vihreä

Vihreä on väri, joka havaitaan valon koostuessa enimmäkseen aallonpituudeltaan noin 520–570 nanometrin pituisesta sähkömagneettisesta säteilystä. Additiivisessa värijärjestelmässä (RGB) vihreä on yksi kolmesta pääväristä. Vihreän käänteisväri on magenta. Subtraktiivisessa värijärjestelmässä vihreä muodostetaan sekoittamalla keltaista ja syaania tai – "historiallisista syistä" – keltaista ja sinistä, mikäli muuta sopivaa väripigmenttiä ei ole saatavissa. == Käyttö ja symboliikka == *Vihreä yhdistetään mielikuvatasolla usein luontoon, koska lehtivihreän eli klorofyllin ansiosta useimmat kasvit ovat vihreitä. *Vihreä kuuluu klassisiin heraldisiin väreihin. Tässä yhteydessä siitä käytetään ranskankielistä nimeä vert. *Vihreä on islamin symboli.http://www.hs.fi/ulkomaat/artikkeli/Marttyyreita+v%C3%A4rv%C3%A4t%C3%A4%C3%A4n+innokkaasti+Youtubessa/1135238138884 Se on pohjavärinä useiden islamilaisten maiden lipussa. *Vihreä on liikennevaloissa lupa ajaa eteenpäin. Tähän liittyy termi vihreä aalto. *Adjektiivilla vihreä kuvataan ekologisuutta. Vihreä liike syntyi länsimaissa 1970-luvulla ihmiskeskeisyyden vastavoimaksi. *Vihreää väriä ovat käyttäneet tunnuksenaan myös agraaripuolueet kuten Suomen Keskusta luontoon ja maaseutuun liittyvän mielleyhtymän vuoksi. *Vihreä voi kuvata myös kokemattomuutta, mikä saattaa liittyä raakojen marjojen ja hedelmien väriin. *Vihreä vallankumous oli kunnianhimoinen suunnitelma kehitysmaiden ruuantuotannon tehostamiseksi 1960-luvulta alkaen. * Irlantia kutsutaan myös Vihreäksi saareksi. == Värikoordinaatit == Tietokoneen kuvaruudun RGB-värivalojen vihreän maksimiarvot skaalalla 0-255 ovat seuraavat: * RGB: ** R: 0 ** G: 255 ** B: 0 ** (heksadesimaalimuodossa #00FF00) ===Vakiovihreitä=== Vihreitä Vihreitä Vihreitä Vihreitä Vihreitä Vihreitä Vihreitä Vihreitä Vihreitä vihreä värin nimi suomeksi RGB HTML-koodi käyttö lawngreen nurmenvihreä 124, 252,0 #7CFC00 chartreuse 127, 255,0 #7FFF00 limegreen sitruunanvihreä 50,205,50 #32CD32 forestgreen metsänvihreä 34,139,34 #228B22 green vihreä 34,139,34 #008000 darkgreen tummanvihreä 0,100,0 #006400 greenyellow vihreänkeltainen 73,255,47 #ADFF2F yellowgreen keltaisenvihreä 154,205,50 #9ACD32 https://www.rapidtables.com/web/color/green-color.html springgreen keväänvihreä 0,255,127 #00FF7F mediumspringreen keväänkeskivihreä 0,250,154 #00FF7F lightgreen vaaleanvihreä 144,238,144 #90EE90 palegreen haaleanvihreä 152,251,152 #98FB98 darkgreen haaleanvihreä 143,188,143 #8FBC8F mediumseagreen merenkeskivihreä 60,179,113 #3CB371 lighseagreen merenvaaleanvihreä 32,178,170 #20B2AA seagreen merenvihreä 46,139,87 #20B2AA olive oliivinvihreä 128,128,0 #808000 sotilasvirkapuku, tapetti https://www.aveo.fi/shop/fi/pigment-borastapeter/2855-olive-green-yksivarinen- pigment-borastapeter.html darkolivegreen tummaoliivinvihreä 85,107,47 #556B2F olivebrab 107,142,35 #6B8E23 == Lähteet == * === Viitteet === == Aiheesta muualla == * coloria.net – vihreä * Luokka:Seulonnan keskeiset artikkelit
Harmaa

Harmaata aistitaan silloin, kun näkökohteesta saapuva valoenergia vaikuttaa tasapuolisesti, mutta ei kovin voimakkaasti, kaikkiin silmän verkkokalvon valoherkkiin näkösoluihin. Harmaa ei itse asiassa ole varsinainen värisävy, vaan se kuuluu värittömiin eli ns. akromaattisiin sävyihin. Harmaa ei siis ole spektrin väri. Harmaa on väri, joka heijastaa kaikkia valon aallon pituuksia samalla intensiteetillä. Jos väri on esimerkiksi siniharmaa, sen spektrin intensiteetti on koholla sinisen valon aallonpituuksien kohdalta. == Käyttö ja symboliikka == * Harmaa on hämärän, usvan, epävarmuuden väri. Harmaalla on myös arvoituksellinen luonne. Siihen assosioituu toisaalta myös innottomuus, mielenkiinnottomuus ja mitäänsanomattomuus. Harmaasta mieleen tulevia asioita ovat muun muassa teräs, kivi ja sementti. * Harmaalla voidaan viitata tapahtumattomuuteen, tylsyyteen. Näin esimerkiksi ilmaisuissa harmaa elämä, harmaa avioliitto ja harmaa arki. Joskus harmautta voidaan käyttää kulttuurin ankeuden tai yhteiskunnallisen pysähtyneisyyden vertauskuvana. * Asioissa, joiden polarisoitunutta luokittelua kutsutaan mustavalkoiseksi (esimerkiksi: hyvä/paha, julkinen/salainen tms.) harmaa edustaa jotain mikä jää luokkien väliin. Moraalisesti tai juridisesti kyseenalaisen asian voidaan sanoa olevan harmaalla vyöhykkeellä. * Usein harmaa viittaa myös johonkin tuntemattomaan tai näkymättömään: Harmaa eminenssi on henkilö, joka osallistuu päätöksentekoon muodollisesti yksityishenkilönä, mutta epävirallisesti edustaa jotain vaikutusvaltaista tahoa; Harmaa kirjallisuus on suppeaan käyttöön tarkoitettua kirjallisuutta, jota voi olla vaikea saada käsiinsä; Harmaa talous on tilastoissa näkymätön kansantalouden osa. * Ihmisen (tai karvaisen eläimen) ikääntymistä kutsutaan harmaantumiseksi, koska siihen yleensä liittyy hiusten ja muiden ihokarvojen muuttuminen asteittain harmaiksi. Harmaus voi yleensäkin viitata korkeaan ikään, kuten yhdysvaltalaisen eläkeläisten oikeuksia ajavan Harmaat pantterit () -järjestön nimessä. * Munkkiveljeskunta fransiskaanit tunnettiin "harmaina veljinä". Harmaus on saattanut kaapujen värin ohella viitata myös mielikuvaan vaatimattomuudesta ja köyhyydestä. == Värikoordinaatit == Käytettäessä 24-bittistä RGB-esitystä harmaan sävyjä on yhteensä 256 kappaletta. Ne esitetään arvoilla, joissa punaisen, sinisen ja vihreän komponenttien arvot ovat yhtä suuret, esimerkiksi #f1f1f1. Harmaat ovat siis mustan (pimeän) ja valkoinen (valon) välimuotoja. * RGB: ** R: 128 ** G: 128 ** B: 128 ** (heksadesimaalimuodossa #808080) ==Katso myös== * Musta * Valkoinen ==Lähteet== ==Aiheesta muualla== * coloria.net - harmaa Luokka:Värit Luokka:Seulonnan keskeiset artikkelit
Violetti

Violetti.Violet 99Colors Violetti eli sinipunainen on väri, jonka ihminen aistii, kun silmään tulee puhdasta valoa, jonka aallonpituus on 390–420 nanometriä, tai kun silmään tulee sinistä ja punaista valoa oikeassa suhteessa. Puhdas violetti valo on kaikkein lyhyt­aaltoisinta näkyvää valoa, ja näkyvän valon spektrissä violetti on reunimmainen ”syvänsininen” väri. ==Nimitys== Sana violetti johtuu ranskan kielen orvokkia merkitsevästä sanasta violette, sillä useimpien orvokkilajien kukat ovat violetin värisiä. Violetin vanhempi suomenkielinen nimitys on sinipunainen. Kansankielessä violettia on kutsuttu myös gretliiniksi, retliiniksi ja kretuliiniksi. Varsinkin vaaleasta violetista käytetään myös nimitystä liila. Punertavanviolettia kutsutaan purppuraksi ja harmahtavansävyistä violettia usein malvaksi tai mauveksi. ==Aistiminen== Ihmisen silmä aistii violetin aallonpituuden enimmäkseen sinisen valon aallonpituusalueille herkillä silmän tappisoluilla. Ihminen tulkitsee violetin aallonpituuden violettina värinä eikä sinisenä siksi, koska punaista aistivat tappisolut ovat jonkin verran herkempiä violetin aallonpituudelle kuin vihreälle herkät tappisolut. Violettia saadaankin myös sekoittamalla sinistä ja punaista väriainetta. == Symboliikka ja käyttö == Violetti symboloi orvokin värinä henkisyyttä, ja sitä on pidetty myös uhriveren värinä. Liturgiassa se kuvaa katumusta ja parannusta ja kuuluu kirkkovuoden paastonaikoihin. Vanhoissa Kristuksen kärsimystä esittävissä maalauksissa hänet on puettu violettiin viittaan. Sinisen ja punaisen yhdistelmänä väri ilmaisee myös viisautta ja rakkautta.Suuri symbolikirja. Toimittanut Pentti Lempiäinen. WSOY 1993, ISBN 951-0-18537-X. Korkea- arvoisimmat buddhalaiset munkit käyttävät violetteja kaapuja, ja juutalaisilla se on ollut kuninkaiden ja ylipappien väri. Meksikossa pyhimykset puetaan pyhän viikon aikana violetteihin vaatteisiin. Japanissa violetti on kuninkaallinen vallan ja varakkuuden väri. Kiinassa ja Turkissa violetti liitetään suruun. Chasublepurple.jpg|Violetti on yksi liturgisista väreistä Flag of Dominica.svg|Dominican lippu on Nicaraguan lipun lisäksi ainoa kansallislippu, jossa on violettia. Manganese violet.jpg|Mangaanivioletti on epäorgaaninen violetti väriaine. == Katso myös == *Indigonsininen == Lähteet == == Aiheesta muualla == Luokka:Värit Luokka:Seulonnan keskeiset artikkelit
Tammerfors

Tammerfors voi tarkoittaa ainakin seuraavia asioita: * Tammerfors, Tampereen (ja Tammerkosken) ruotsinkielinen nimi * Tammerfors, Tampereella vuosina 1894–1897 ilmestynyt ruotsinkielinen sanomalehti
Träskända

Träskanda voi viitata kolmeen eri kohteeseen Suomessa, joista on seuraavat artikkelit Wikipediassa: * Järvenpää (), kaupunki Uudenmaan maakunnassa. * Järvenperä (), kaupunginosa Espoossa. * Träskändan kartano (), kartano Espoon Järvenperässä.
Vanda

Vanda voi olla: * Vanda – vandat, kasvisuku kämmekkäkasvien (Orchidaceae) heimossa * Vanda, Vantaa ruotsiksi * Vanda, naisen etunimi * Vanda, sukunimenä: ** Harry Vanda (s. 1946), alankomaalais-australialainen muusikko, lauluntekijä ja tuottaja
Vasa

Vasa tarkoittaa seuraavia asioita: * Vaasa, kaupungin ruotsinkielinen nimi * Vasa, suomeksi myös Vaasa, Ruotsin hallitsijasuku 1500- ja 1600-luvuilla * Vasa, vuonna 1628 uponnut Ruotsin kuninkaan kruununlaiva * Vasa-ritarikunta, ruotsalainen kunniamerkkiritarikunta * vasa, hirvieläimen poikanen * vasa, katto-, lattia- tai välipohjarakenteita kannatteleva palkki * vasa, metsätaloudessa järeä puutavara, joka on poikkileikkaukseltaan suorakaiteen muotoinen * Villa Vasa, historiallinen huvila Kuokkalassa Karjalankannaksella * Vasa, sukunimenä: ** Eero Vasa (s. 1997), suomalainen tennispelaaja ** Kosti Vasa (1898–1979), suomalainen poliisineuvos, Keskusrikospoliisin päällikkö. == Katso myös == * Wasa
Helsingfors

Helsingfors tarkoittaa seuraavia asioita: * Helsingfors, Helsingin ruotsinkielinen nimi * Helsingfors, Helsingissä vuosina 1879–1883 ilmestynyt sanomalehti * Hälsingfors, kylä Vindelnin kunnassa, Västerbottenin läänissä, Ruotsissa. * Hälsingfors, kylä Lyckselen kunnassa, Västerbottenin läänissä, Ruotsissa.
Högfors

Högfors (ruotsia, suomeksi "korkeakoski") voi tarkoittaa seuraavia: * Karkkila (), kaupunki Suomessa Uudenmaan maakunnassa- Tähän liittyvät: ** Högforsin ruukki, historiallinen teollisuusalue Karkkilassa Uudellamaalla ** Högforsin Tehdas, eräs Högforsin ruukin alueella Karkkilassa toimineista yrityksistä * HögforsGST, suomalainen metalliteollisuusyritys * Högfors, pientaajama Ljusnarsbergin kunnassa Ruotsissa ==Katso myös== * Korkeakoski
Lappo

Lappo eli imujuoksutin eli sifoni on polvelle taivutettu putki, tai taipuisa letku nesteen juoksuttamiseksi astiasta toiseen edellisen reunan yli. Toiminnan edellytys on, että nestepinta astiassa, josta nestettä juoksutetaan, on ylempänä kuin lapon vapaa alapää tai nestepinta toisessa astiassa. Lappo on ensin täytettävä nesteellä esimerkiksi imemällä. Kaksipolvinen lappo alkaa toimia itsestään, kun sen toisen polven nestepatsaan päiden välille saadaan aikaan paine-ero.Pieni Tietosanakirja, Otava 1925–1928 Lappoa käytetään muun muassa akvaarion tai suuren nesteämpärin tyhjentämiseen, esimerkiksi tehdessä kotiviiniä tai kiljua tai polttoaineen siirtämisessä tankista toiseen. == Lähteet == == Aiheesta muualla == Luokka:Välineet Luokka:Putkistot Luokka:Seulonnan keskeiset artikkelit
Jeskola Buzz

Jeskola Buzz on äänekoskelaisen Oskari Tammelinin (Jeskola) vuonna 1997 kehittämä ilmainen musiikinteko-ohjelma Windows-käyttöjärjestelmälle. Jeskola Buzziin voi ohjelmointitaitoinen käyttäjä lisätä uusia efektejä tai ääniä tuottavia koneita. Buzz tukee myös VST-laitteita. == Aiheesta muualla == * Ohjelman kotisivut Luokka:Musiikkiohjelmistot Luokka:Windows-ohjelmat
Raumo

Raumo voi tarkoittaa seuraavia maantieteellisiä kohteita: * Raumo, Rauman ruotsinkielinen nimi * Raumo, kylä Torniossa * Raumonjoki Torniossa
Storå

Storå tarkoittaa muun muassa seuraavaa: === Maantieteelliset nimet === * Isojoen kunnan ruotsinkielinen nimi * Storå, joki Fynin saarella Tanskassa * Storå, joki Jyllannissa Tanskassa * Storå, usean ruotsalaisen joen nimi * Storå, yksi Lindesbergin kunnan taajamista Ruotsissa. === Sukunimi === * Nils Storå (1933–2023), suomalainen kansatieteilijä.
Pohjois-Suomi

Pohjois-Suomi tarkoittaa nykyisin nyky-Suomen pohjoista osaa. Sen alueellista rajautumista ei ole tarkasti määritelty, vaan se on vaihdellut historian kuluessa. Käsite esiintyy tai on esiintynyt ainakin seuraavissa yhteyksissä: * Pohjois-Suomi, Oulussa ja Kemissä eri aikoina ilmestyneitä sanomalehtiä * Pohjois-Suomen aluehallintovirasto, yksi Suomen seitsemästä aluehallintovirastosta * Pohjois-Suomen hallinto-oikeus, yksi Suomen kuudesta hallinto-oikeudesta * Pohjois-Suomen Islamilainen Yhdyskunta, rekisteröity uskonnollinen yhdyskunta * Pohjois-Suomen sotilaslääni, yksi Suomen puolustusvoimien neljästä entisestä maavoimien johtamasta sotilasläänistä * Pohjois-Suomen lennonvarmistuskeskus, vuoteen 2010 asti toiminnassa ollut Suomen aluelennonjohdon yksikkö * Pohjois-Suomen Huoltorykmentti, Suomen maavoimien entinen huollon joukko-osasto * Pohjois-Suomen Viestipataljoona, Kainuun Prikaatissa toimiva viestikoulutusta antava joukkoyksikkö * Pohjois- Suomen opiskelija-asuntosäätiö, Oulussa toimiva opiskelija-asuntoja rakennuttava, omistava ja ylläpitävä säätiö *Pohjois-Suomen ortodoksinen seurakunta, yksi Suomen ortodoksisen kirkon kymmenestä seurakunnasta * Pohjois-Suomen Rautatieharrastajat, Oulussa toimiva rautatieliikennekerho * Pohjois-Suomen elokuvakomissio, suomalainen elokuva-alan organisaatio * Pohjois-Suomen yliopisto, Oulun ja Lapin yliopistoista sekä Kajaanin yliopistokeskuksesta muodostettavaksi esitetty uusi yliopistoyksikkö Pohjois- Suomessa * Pohjois-Suomen Ryhmä, armeijakuntaan rinnastettava yhtymä Suomen talvisodassa * Pohjois-Suomen paras rakennusteko, suomalainen arkkitehtuuripalkinto *Pohjois-Suomen Syöpäyhdistys, Suomen Syöpäyhdistyksen jäsenjärjestö * Pohjois-Suomen uutiset, Yleisradion alueellinen uutislähetys * Pohjois-Suomen Kaivosrautatie, matkailukäyttöä palveleva kapearaiteinen rautatie Tankavaarassa Sodankylässä ==Katso myös== * Etelä-Suomi Luokka:Suomen maantiede
Xfs

Xfs tai XFS tarkoittaa seuraavia asioita: * X Font Server, XFS, X Window System -ikkunointijärjestelmän käyttämä kirjasinpalvelin * XFS, SGI:n kehittämä tiedostojärjestelmä, joka on käytössä Irix- ja Linux- käyttöjärjestelmissä * Extension for Financial Services, XFS, ohjelmointirajapinta * xFS, Berkeleyn yliopiston hajautettu verkkotiedostojärjestelmä.
Ge

Ge tarkoittaa seuraavia: * Gaia, Ge, kreikkalainen jumala * General Electric, GE, yhdysvaltalainen yhtiö * * * get, Amazonin varsilla Etelä-Amerikassa elävän intiaanikansa * gigabitin ethernet, GE, lähiverkkotekniikka * maantiede, Suomen koululaitoksen oppiainelyhenne GE, maapallon pintaa, siihen vaikuttavia tekijöitä ja sen alueellisia piirteitä tutkiva tiede * . == Henkilöt == Ge on seuraavien henkilöiden nimi: * Ge Fei (s. 1964), kiinalainen kirjailija * Ge Fei (s. 1975), kiinalainen sulkapalloilija * George Gé (1893–1962, alk. Grönfeldt), suomalainen tanssija, koreografi ja balettimestari * Misha Ge (s. 1991), uzbekistanilainen taitoluistelija * Nikolai Ge (1831–1894), venäläinen taidemaalari.
Versiohallinta

Versiohallinta on tekniikka, jolla pidetään kirjaa tiedostoihin (ja joskus myös paperiasiakirjoihin) tehdyistä muutoksista ja säilötään niiden vanhemmat versiot. Versiohallinnan kohteina voivat olla esimerkiksi CAD-piirustukset, erilaiset dokumentit tai ohjelmoinnissa lähdekoodi. Koneenpiirustuksessa versiohallinta on ollut normaali menettelytapa jo vuosikymmeniä. == Versiohallinta tietotekniikassa == :Laajempi esitys artikkelissa Ohjelmiston versiohallinta Tietotekniikassa versiohallintaa käytetään yleisesti ohjelmistoja kehitettäessä. Hyvän toimintatavan mukaan lähdekoodi pyritään pitämään versiohallinnassa, jossa muilla kehittäjillä on siihen pääsy ja päällekkäisten muutosten mahdollisuus vähenee. Ohjelmiston versiohallinta tallentaa myös tiedostojen aikaleiman ja tiedoston tallentajan nimen, joka on tärkeää jo tietoturvankin kannalta. Versiohallinnassa voidaan määrittää tietty versio ohjelmasta koostuvaksi tiettyjen tiedostojen tietyistä versiosta, ja kehittää eri versioita rinnan. Suuremmissa järjestelmissä on yleistä pitää myös konfiguraatiotiedostoja versiohallinnassa, jolloin muutoksia ja niiden tekijöitä voidaan seurata. Useissa avoimen lähdekoodin ohjelmistoprojekteissa versiohallinta on yleisesti myös projektin ulkopuolelta luettavissa, jolloin käyttäjillä on mahdollisuus noutaa välittömästi uusimmat muutokset ja osallistua ohjelman kehittämiseen. ==Versionhallintajärjestelmät== SCCS vuodelta 1972 on yksi ensimmäisistä järjestelmistä. Versionhallintajärjestelmät voidaan jakaa kolmeen sukupolveen seuraavasti: # yksittäiset tiedostot, ei verkottamista: RCS, SCCS # useampia tiedostoja, keskitetyt palvelimet: CVS, Subversion # muutosjoukkoja, hajautetut palvelimet: Git, GNU Bazaar, Mercurial Ensimmäisen sukupolven versiohallintajärjestelmät käsittelivät tiedostoja yksi kerrallaan. Rinnakkaisuusmalli perustui lukituksiin, jolloin vain yksi henkilö pystyi muokkaamaan tiedostoa kerrallaan. Toinen sukupolvi osaa käsitellä useampia tiedostoja ja tukee verkottumista. Rinnakkaisuusmalli perustui muutoksien yhdistämiseen ennen tallettamista. Kolmas sukupolvi tukee muutosjoukkoja (), jossa muutokset ovat jakamattomia useamman tiedoston kattavia muutoksia: tietty muutos voi vaatia muutoksen useampaan tiedostoon yhtä aikaa eikä ole sallittua jakaa eri päivityksiin. Muutosten yhdistäminen () ja muutosten tallettamien () ovat erillisiä toimintavaiheita. Rinnakkaisuusmalli sallii tallettaa muutokset ensin ja päättää jälkikäteen yhdistämisestä. Versionhallintajärjestelmien tavoitteita ovat: * mahdollistaa ihmisten työskentely samanaikaisesti, ei vuorotellen * kun useampi ihminen työskentelee samanaikaisesti, muutosten ei pitäisi aiheuttaa konflikteja * halutaan säilöä kaikki versiot kaikesta (mikä muutos oli, kuka teki, milloin ja miksi) == Katso myös == * DeltaV * Metatieto * Hajautettu versionhallintajärjestelmä == Lähteet == == Aiheesta muualla ==
Finnish Communication and Internet Exchange – FICIX

Finnish Communication and Internet Exchange – FICIX ry, lyhyesti FICIX, on Suomen suurin ja Euroopan vanhin Internet-palveluntarjoajien yhdysliikennepiste. Ficix ylläpitää Suomessa yhteenliittämispisteitä kolmella paikkakunnalla: Espoossa, Helsingissä ja Oulussa. Suurin osa Suomen operaattorien välisestä Internet-liikenteestä kulkee FICIXin kautta. Kaikki keskeiset suomalaiset verkot ovat liittyneet toisiinsa FICIX-solmupisteen kautta. FICIXin jäsenten on oltava autonomisia järjestelmiä, eikä FICIXin kautta saa kuljettaa liikennettä, josta jäsenet veloittavat toisiaan. Yhdistys toimii omakustannusperiaatteella voittoa tavoittelemattomana organisaationa. FICIXin puheenjohtajana toimii Suomi Communications Oy:n toimitusjohtaja Antti Siivonen. == Jäsenet == Vuonna 2019 FICIX:llä oli 36 jäsentä.https://www.ficix.fi/membership/ficix-jasenet/ == Lähteet == == Aiheesta muualla == Luokka:Suomalaiset tietotekniikka-alan järjestöt Luokka:Internet Suomessa
CISC

CISC () on yleisnimitys sellaisille suorittimien käskykannoille, joissa konekielen käskyt ovat rakenteeltaan monimutkaisia ja yksi käsky voi sisältää useita alkeistason operaatioita. CISC-arkkitehtuurin vastakohta on RISC- arkkitehtuuri, jossa käskykanta on pyritty pitämään mahdollisimman yksinkertaisena ja tehokkaana. Tunnettuja CISC-arkkitehtuureita ovat mm. x86 (IA-32), Motorola 68000 -sarja, VAX, IBM S/360 ja PDP-11. Termi CISC on esitelty jälkikäteen vastakohtana yksinkertaisemmalle RISC-arkkitehtuurille: termi viittaa ratkaisujen monimutkaistumiseen. CISC esitettiin kustannustehokkuuden kannalta haitallisena suuntauksena. Monimutkaistumiseen on esitetty useita syitä kuten käskynopeus verrattuna aliohjelmakutsuun. Esimerkiksi IA-32:n käsky `add [ebx+ecx*4],eax` laskee summan `ebx+ecx*4`, lukee sitä vastaavasta osoitteesta sanan, summaa sen tulokseen `eax`-rekisterin sisällön ja kirjoittaa tuloksen takaisin alkuperäiseen muistipaikkaan. Moderneissa CISC-suorittimissa käskyt pilkotaan RISC-tyylisiin mikro-operaatioihin suuremman suorituskyvyn ja hyötysuhteen vuoksi. Eräissä CISC-arkkitehtuureissa käskyn koko voi vaihdella siihen liitetyn tiedon mukaan ja muistiin osoittamiseen voi olla monta muotoa. Register-memory -arkkitehtuurissa muistin käsittely voi olla osana muuta käskyä kun taas RISC- arkkitehtuurille tyypillisessä load-store-arkkitehtuurissa on vain erilliset käskyt. CISC-arkkitehtuurille on tyypillistä suuri määrä käskyjä, monimutkaisia käskyjä, useita osoitusmuotoja. CISC-suorittimissa voi olla mikro-ohjelmointia monimutkaisien käskyjen toteuttamiseen. Käskyt voivat vastata suoraan korkean tason ohjelmointikielien käsitteisiin. Sekä CISC- että RISC-tyypeissä on omat etunsa ja ongelmansa. == Erojen hämärtyminen == RISC- ja CISC-arkkitehtuurien erot ovat hämärtyneet moderneissa suorittimissa. CISC- ja RISC-suunnittelutavat ovat ottaneet ominaisuuksia toisistaan. Suorittimien nopeuksien kasvamisen myötä myös CISC-suorittimet voivat suorittaa käskyjä yhdessä kellojaksossa ja ne voivat käyttää liukuhihnaa. Samalla RISC- suorittimissa on mukana monimutkaisempaa laitteistoa ja monimutkaisempia CISC- tyyppisiä käskyjä. == Katso myös == * RISC * VLIW * TTA == Lähteet == Luokka:Tietokonetekniikka
Al Taliaferro

thumb|Al Taliaferron piirtämä kansikuva. Charles Alfred ”Al” Taliaferro ()Inducks oli yhdysvaltalainen sarjakuvapiirtäjä, joka tunnetaan parhaiten Aku Ankka -piirtäjänä. Hän opiskeli piirtäjäksi kirjekurssilla. Taliaferro toimi valaisinsuunnittelijana, opiskeltuaan Kalifornian taideinstituutissa. Sitä ennen hän muutti Glendaleen.Ronkainen et al, 12/2003 Taliaferro saapui Disneyn studiolle vuonna 1931. Aluksi hän puhtaaksipiirsi Floyd Gottfredsonin kaksisivuisia Mikki Hiiri -strippejä. Hän piirsi Silly Symphonies -animaatioiden pohjalta sarjakuvaa, jonka käsikirjoittajana oli Ted Osborne. Taliaferro teki käsikirjoittaja Bob Karpin kanssa Aku Ankka -sanomalehtistrippejä vuodesta 1938 vuoteen 1965 saakka. Tavalliset päivästripit olivat noin puolen sivun pituisia ja sunnuntaistripit sivun pituisia. Timo Ronkainen luonnehtii Taliaferron roolia merkittäväksi päivittäisten strippien laadinnassa, myös silloin kun ne aiheuttivat vastustusta. Taliaferron päivästrippejä on julkaistu Suomessa Aku Ankka päivästä päivään -kokoelmissa. Sunnuntaistrippejä on puolestaan julkaistu Aku Ankan Sunnuntaisarjat -albumeissa. Hassunkuriset sinfoniat on julkaistu Juice Leskisen suomentamana. Al Taliaferron luomia hahmoja ovat muun muassa Tupu, Hupu ja Lupu, Pulivari, Hansu Hanhi ja Mummo Ankka. Hänet nimitettiin Disney- legendaksi 2003. Viimeisin Taliaferron sarjakuvastrippi julkaistiin 15 päivää ennen hänen kuolemaansa. Taliaferro otti hahmoihinsa mallia sukulaisistaan. Mummo Ankka (joka oli alussa ”oikea pirttihirmu”) oli pilaversio hänen anopistaan. Iines puolestaan käyttäytyi (Taliaferron omien sanojen mukaan) kuin hänen vaimonsa Lucy. Eräässä tarinassa Taliaferro käytti Akun puhelinnumerona omaansa, mikä johti pilapuheluvyöryyn. ==Lähteet== *Ronkainen Timo et al: Aku Ankka, erikoislehti 12/2003 (Ankantekijät 6) Luokka:Disneyn sarjakuvien tekijät Luokka:Yhdysvaltalaiset sarjakuvantekijät Luokka:Vuonna 1905 syntyneet Luokka:Vuonna 1969 kuolleet
QNX

QNX (ent. Quantum UNIX, QUNIX) on reaaliaikainen (RTOS) Unixin kaltainen käyttöjärjestelmä. Nimi muutettiin nykyiseen muotoon Unix-tavaramerkin silloisen omistajan AT&T;:n pyynnöstä. Käyttöjärjestelmän ensimmäisen version toteutti yrityksen toinen perustaja Dan Dodge ja se julkaistiin vuonna 1982. Ensimmäistä versiota ajettiin Intel 8088-suorittimella. QNX:ssä on POSIX-tuki. QNX Neutrino mikroydin on toteutettu pääasiallisesti C-kielellä. Research In Motion (RIM) osti QNX Software Systems yhtiön vuonna 2006. Vuonna 2007 ilmoitettiin mikroytimen lähdekoodin julkaisemisesta. Kaupallinen käyttö kuitenkin vaati edelleen rojaltimaksuja, mutta rajatut ei-kaupalliset tahot saivat pääsyn kehitystyökaluihin. Pääsy lähdekoodeihin lopetettiin pian ja suljettiin uudelleen RIM:n ostettua QNX:n. BlackBerry ja Renesas Electronics ovat julkistaneet aikomuksen kehittää itseajavaa autoa perustuen QNX teknologiaan. == Tekniikka == QNX on asiakas-palvelin-arkkitehtuurin käyttöjärjestelmä mikroytimellä. Selkeyden vuoksi käyttöjärjestelmään yleensä viitataan koko nimellä QNX Neutrino erottaakseen sen yhtiönimestä. Asiakas- palvelin-arkkitehtuurin käyttöjärjestelmänä QNX hyödyntää alkuperäistä ideaa ajaa suurinta osaa käyttöjärjestelmästä suojatuissa prosesseissa suoritettavia ohjelmistoja, jotka tunnetaan palvelimina tai moduuleina. Tämä eroaa perinteisistä monoliittisista käyttöjärjestelmistä, joissa käyttöjärjestelmä toimii suurena yksittäisenä ohjelmistona, jolla on erityisiä ominaisuuksia. QNX:n tapauksessa palvelimien/moduulien käyttö antaa käyttäjien (kehittäjien) kytkeä pois toimintoja, joita he eivät tarvitse, ilman että muuttaisivat käyttöjärjestelmän arkkitehtuuria tai käyttöjärjestelmää itsessään. == Lähteet == == Aiheesta muualla == * QNX Software Luokka:Unix Luokka:Sulautetut käyttöjärjestelmät Luokka:Reaaliaikaiset käyttöjärjestelmät
Yuuzhan Vong

Yuuzhan vongit on kuvitteellinen avaruusolentorotu, joka esiintyy Tähtien sota -aiheisessa New Jedi Order -kirjasarjassa. He käyttävät aseinaan amphistaffeja, jotka ovat kädessä pidettäviä käärmeitä. Sitä voidaan käyttää ruoskana, ja se voi ruiskuttaa myrkkyä. Yuuzhan vongit olivat kotoisin toisesta galaksista, mutta joutuivat hylkäämään sen ja etsimään uutta kotia. He aloittivat hyökkäyksensä Uutta Tasavaltaa vastaan 25 vuotta Yavinin taistelun jälkeen. Muukalaisvalloittajat onnistuivat siinä, missä Imperiumin rippeet olivat epäonnistuneet. He jopa valloittivat galaksin pääkaupunkiplaneetan Coruscantin ja muokkasivat sen omille elinoloilleen sopivaksi. New Jedi Orderin viimeisessä kirjassa, The Unifying Forcessa, yuuzhan vongit lopulta lyötiin. Heidän johtajansa Shimrra ja Onimi saivat surmansa ja loput henkiin jääneistä yuuzhan vongeista joutuivat antautumaan. Viisi vuotta kestänyt sota loppui ja Uusi tasavalta antoi heidän lähteä Zonama Sekot -planeetalle etsimään uutta kotia. ==Aiheesta muualla== *Tietoa Yuuzhan Vongeista Star Warsin virallisilla sivuilla *Yuuzhan vongit suomenkielisessä Tähtien sota -tietosanakirjassa Vong, Yuuzhan Luokka:Kuvitteelliset rodut
VLIW

VLIW () on suoritinarkkitehtuuri, joka on suunniteltu hyödyntämään tehokkaasti käskytason rinnakkaisuutta. VLIW-tekniikkaa hyödyntäviä suorittimia ovat mm. Transmetan suorittimet, Fujitsun FR-V sekä monet signaaliprosessorit (DSP). Myös Intelin IA-64-käskykannassa, jota käyttävät Itanium-perheen suorittimet, on VLIW-piirteitä. VLIW:n kantava ajatus on useiden konekielikäskyjen niputtaminen yhteen jo ohjelmointikielen kääntäjän toimesta. Tällöin suoritin saa aina suorittaa yhden nipun käskyt rinnakkain eikä sen tarvitse tarkastaa näiden käskyjen välisiä riippuvuuksia. Käskyjen välisten rinnakkaisuuksien tarkastaminen jätetään kääntäjän tehtäväksi. Perinteisillä suoritinarkkitehtuureilla (CISC, RISC) suorittimen suorittama konekieli on täysin peräkkäistä (sarjamuotoista), ja suorittimet tarkastavat itse, mitkä käskyt voidaan ajaa rinnakkain laskennan tulosta muuttamatta. Näiden tarkastusten tekeminen on kuitenkin monimutkainen operaatio, ja sen tekeminen suorittimella monimutkaistaa suoritinta eikä käytännössä mahdollista kaikkien periaatteessa rinnakkaistuvien käskyjen rinnakkaista suoritusta. VLIW mahdollistaa näin paremman rinnakkaisuuden hyödyntämisen ja potentiaalisesti yksinkertaisemmat suorittimet. Koska yhden käskyn pituus VLIW-arkkitehtuurissa on pidempi kuin perinteisillä suoritinarkkitehtuureilla, käännetty ohjelmakoodi vie yleensä paljon tilaa. Lisäksi VLIW-suoritin ei osaa sopeutua muuttuviin tilanteisiin (esimerkiksi välimuistihutiin, engl. cache miss), mikä heikentää suorituskykyä koodilla, jossa on paljon dynaamisuutta. Nämä haittapuolet rajoittavat sen soveltuvuutta yleiskäyttöisissä suorittimissa, ja VLIW-arkkitehtuurin suoraviivaiseen laskentaan DSP-prosessoreissa sekä tieteellisessä laskennassa. == Katso myös == * RISC * CISC * TTA == Aiheesta muualla == * Instruction-Level Parallel Processing: History, Overview and Perspective (PDF) Luokka:Tietokonetekniikka
Scanburger

Scanburger on suomalainen pikaruokaketju, joka aloitti toimintansa Pohjois- Suomessa vuonna 1996. Ensimmäiset ravintolat avattiin Ouluun ja Rovaniemelle. Scanburger laajeni kohti etelää ja nykyään ravintoloita on noin 100 ympäri Suomea. Pohjoisin Scanburger sijaitsee Nuorgamissa ja eteläisin Hangossa. Scanburger ei toimi franchising-periaatteella kuten alalla on tapana, vaan ketju toimii tukkuna asiakkailleen eli ravintolayrittäjille. Scanburgerin omistaa Fresto Oy. == Lähteet == == Aiheesta muualla == Luokka:Suomalaiset pikaruokaketjut Luokka:Suomalaiset elintarvikealan tuotemerkit
BBBS

BBBS on Kim Heinon ja Tapani T. Salmen kehittämä BBS-ohjelmisto. Kehitys aloitettiin vuonna 1990. Ohjelmisto on saatavilla seuraaville käyttöjärjestelmille: * PC-DOS * Windows 95/NT * OS/2 * Linux (Intel-, SPARC- ja Alpha-suorittimella varustetut koneet) * FreeBSD (Vain Intel tuettu) Näiden lisäksi BBBS on saatavilla myös Amigalle. ==Katso myös== * PCBoard * Sysop ==Aiheesta muualla== * BBBS-ohjelmiston kotisivu Luokka:Ohjelmistot Luokka:BBS-järjestelmät
PCBoard

PCBoard on amerikkalaisen Clark Development Companyn 1980-luvulta lähtien kehittämä purkkiohjelmisto DOS- ja OS/2-käyttöjärjestelmille. Yhtiö meni konkurssiin vuonna 1997 ja ohjelmiston viimeiseksi versioksi jäi 15.4 beta. Betaversiossa oli kuukauden aikarajoitus, jonka jälkeen se ei enää toiminut. Entinen PCBoardin ohjelmoija kuitenkin julkisti tiedot siitä, kuinka kyseinen rajoitus ohitetaan. https://www.pcbway.com/blog/Engineering_Technical/PCBoard.html PCBoardia pystyi laajentamaan PPL-komentosarjoilla (PCBoard Programming Language) ja lukuisilla purkkikäyttöön suunnitelluilla oviohjelmilla. (eng. doors). PPL- komentosarjat olivat käännettävissä PPLC-kääntäjällä PPE-muotoon (PCBoard Programming Executable). Clark Development kehitti FILE_ID.DIZ-standardin, jolla kuvattiin pakkausohjelmalla pakattuja tiedostoja.http://artscene.textfiles.com/information/faq-file_id.txt PCBoardin merkittävä ominaisuus oli useamman linjan () tuki, joka kiinnosti ylläpitäjiä. Suomalainen MBnet-niminen BBS omisti PCBoardin maailman suurimman tuhannen solmun lisenssin. PCBoardilla toimivat myös Forgotten Realms BBS (telnet://fr.bbs.fi/) ja HAM-BOX BBS (018-130 68,,63).https://web.archive.org/web/20070224123753/http://xob.kapsi.fi/~ilaiho/sfbbslst.txt == Katso myös == * SysOp * BBBS == Lähteet == == Aiheesta muualla == * The BBS Software Directoryn PCBoard esittely Luokka:Ohjelmistot Luokka:BBS- järjestelmät
Aivastaminen

thumb|Aivastus voi tartuttaa tauteja, kuten influenssaa, henkilöstä toiseen. Aivastaminen on refleksi, jossa elimistö yrittää poistaa nenää ärsyttävän asian nopealla uloshengityksellä eli aivastuksella. Aivastaminen on kehon puolustusmekanismi. Kun nenä ärsyyntyy jonkin mekaanisen ärsykkeen, kuten pölyn tai flunssaviruksen johdosta, syntyy aivastusrefleksi. Pallea supistuu, kurkun lihakset rentoutuvat ja ylemmät hengitystiet aukeavat. Seuraa voimakas uloshengitys, jossa ilmaa tulee ulos nopeasti suun ja nenän kautta. Silmät menevät aivastettaessa refleksinomaisesti kiinni. Aivastuksessa kuuluu voimakas ääni, kun ilmaa kulkee täydellä teholla kurkunpään kautta. Singaporelaisessa tutkimuksessa suurnopeuskameran kuvien pohjalta laskettiin, että aivastuksessa suusta tulevan ilman nopeus on enimmillään 4,5 metriä sekunnissa eli 16 kilometriä tunnissa. Suurikokoisilla ihmisillä lukema saattaa tutkijoiden mukaan olla korkeampi. Pisarat leijailevat aivastuspilvessä jopa 8 metrin päähän. Aivastukset saattavat levittää monia virus- ja bakteeritauteja pisaratartuntana. Aivastuksen seurauksena nenässä oleva lima työntyy ulos elimistöstä ja sen mukana ehkä myös ärsytyksen aiheuttaja. Aivastelu jatkuu siihen asti, kunnes ärsytys on lakannut. Aivastuksen jälkeen voi tulla hetkeksi hyvä olo. Allergia voi kuitenkin aiheuttaa pitkään kestävän aivastelun, sillä ärsyke ei siinä lähde pysyvästi pois aivastelemalla. Aivastusta esiintyy aamuisin tavallista useammin, sillä nenän limakalvot ovat aamuisin kuivia ja siksi ärsyyntyvät herkemmin. Noin neljäsosa ihmistä alkaa aivastella altistuessaan äkillisesti voimakkaalle valolle. Tämän on arveltu johtuvan aivastus- ja pupillirefleksien hermoimpulssien sekoittumisesta, sillä niiden hermoradat ovat lähellä toisiaan. Aivastusta voi pyrkiä estämään hieromalla nenää tai ylähuulta ja hengittämällä raskaasti nenän kautta. Muut tavat hillitä aivastusta ovat potentiaalisesti vaarallisia, joten niistä tulisi pidättäytyä. Aivastuksen pidättämisen aikaansaama paine saattaa esimerkiksi vaurioittaa tärykalvoja tai hermoja, katkaista verisuonia ja murtaa kylkiluita. == Lähteet == == Aiheesta muualla == Luokka:Refleksit Luokka:Nenä Luokka:Seulonnan keskeiset artikkelit
Raid

Raid tarkoittaa seuraavia asioita: * Raid, hyönteismyrkky * RAID, englannin sanoista Redundant Array of Independent Disks, tietotekniikan käsite * Raid, kuvitteellinen henkilö Harri Nykäsen romaaneissa sekä näihin perustuvissa televisiosarjassa ja elokuvissa: ** Raid, Nykäsen romaani vuodelta 1992 ** Raid, Nykäsen romaanien hahmoihin perustuva televisiosarja vuodelta 2000 ** Raid, televisiosarjaan perustuva elokuva vuodelta 2003 * Raid, intialaisen K. S. Gopalakrishnanin ohjaama elokuva vuodelta 1991 * The Raid: Redemption, indonesialainen toimintaelokuva * Raid, ruotsalainen metallimusiikkiyhtye * Raid, saksalainen rap-yhtye * Raid, yhtye Tennesseen osavaltiosta Yhdysvalloista * Raid, saksalainen auton ohjauspyöriä valmistava yritys * RAID: World War II, videopeli vuodelta 2017 * Raid over Moscow, videopeli vuodelta 1985. Luokka:Seulonnan keskeiset artikkelit
Tyhjä joukko

Tyhjä joukko on joukko-opillinen kokonaisuus, joka ei sisällä yhtään alkiota. Tyhjän joukon merkki on isohko poikkiviivallinen ympyrä ∅, mutta vaihtoehtoisesti tyhjää joukkoa voidaan merkitä myös tyhjillä aaltosulkeilla {}. Epätyhjä joukko A puolestaan on joukko, joka ei ole tyhjä joukko. Tällöin merkitään A ≠ ∅. Koska tyhjässä joukossa ei ole yhtään alkiota, on tyhjän joukon jokaiselle alkiolle jokainen väite tosi. Tämä helpottaa monesti tyhjää joukkoa koskevien lauseiden formalisointia. Sen sijaan tyhjälle joukolle kaikki väitteet eivät ole tosia. Epätosi on esimerkiksi väite ”tyhjässä joukossa on alkio”. Metrisissä avaruuksissa tyhjä joukko on määritelty sekä avoimeksi että suljetuksi. == Esimerkkejä == * {x ∊ ℝ : x² < 0} = ∅ eli sellaisten reaalilukujen joukko, joiden neliö eli toinen potenssi on negatiivinen, on tyhjä joukko. * {n ∊ ℕ : n < 0} = ∅ eli negatiivisten luonnollisten lukujen joukko on tyhjä joukko, sillä ei ole olemassa negatiivista luonnollista lukua. ==Tyhjä joukko osajoukkona== Tyhjä joukko on minkä tahansa joukon osajoukko. Tämä voidaan todistaa seuraavasti: :Tehdään vastaväite: on olemassa joukko A, jonka osajoukko ∅ ei ole. Tällöin joukossa ∅ on oltava alkio, joka ei ole joukon A alkio. Mutta tyhjässä joukossa ei määritelmän mukaan ole alkioita. Siispä vastaväite on johtanut ristiriitaan, joten se ei voi pitää paikkaansa. ==Tyhjän joukon merkit tietokonejärjestelmissä== Tyhjän joukon merkin otti käyttöön ranskalainen matemaatikko André Weil vuonna 1939. Alun perin kyseessä oli norjalainen Ø-kirjain, jolle Weil täten antoi uuden matemaattisen merkityksen. Nykyisin se käsitetään kuitenkin muun muassa Unicodessa eri merkiksi, joka on saanut koodiarvon U+2205. Koska tyhjän joukon merkkiä on kuitenkin hankala tuottaa tavanomaisella näppäimistöllä eikä se edes sisälly kaikkiin merkistöihin tai fontteihin, korvikkeena voidaan käyttää Latin 1 -merkistöönkin sisältyvää suuraakkosta Ø (U+00D8), joka tosin ei yleensä ole muodoltaan täydellinen ympyrä. Melkein samannäköinen kuin tyhjän joukon merkki mutta pienempi on halkaisijan merkki ⌀ (U+2300). Teknisesti turvallisin tyhjän joukon merkintätapa ovat aaltosulkeet, sillä ne sisältyvät jo ASCII-merkistöön ja toimivat siis käytännöllisesti katsoen tilanteessa kuin tilanteessa. Merkki Unicode HTML-viittaus Laajennettu suomalainen näppäimistö Alt-koodi tunnus nimi lohko ∅ U+2205 tyhjä joukko Matemaattisia operaattoreita &empty; &#8709; &#x2205; Ø U+00D8 latinalainen suuraakkonen o ja vinoviiva yli Latinalaisen merkistön täydennys Latin 1:ksi &Oslash; &#216; &#xD8; { U+007B vasen aaltosulje Latinalainen perusosa &#123; &#x7B; } U+007D oikea aaltosulje Latinalainen perusosa &#125; &#x7D; ==Lähteet== ==Kirjallisuutta== * * Luokka:Joukko-oppi Luokka:Ei mitään Luokka:Seulonnan keskeiset artikkelit
Byterapers

Byterapers on vuonna 1986 perustettu demoskene-ryhmä. Yli kolmenkymmenen vuoden iällään se on yksi vanhimmista toimivista demoryhmistä. == Ryhmän synty == Byterapersin perusti neljä tietokoneharrastajaa Iisalmessa vuonna 1986 ja se tunnetaan parhaiten Commodore 64:lle suunnatuista tuotoksistaan. Alussa ryhmä toimi ajan mukaisesti sekä laillisien että laittomien julkaisujen parissa, kun selvää rajaa crack- ja demoskenen välillä ei ollut vielä olemassa, mistä kielivät ryhmän lukemattomat julkaisut (yli 1 000 kpl). Byterapers järjesti monen vuoden ajan aktiivisesti demopartyjä, jotka muodostuivat aikansa tärkeimmiksi vakituisiksi, vuosittaisiksi tapahtumiksi. Vuonna 1988 järjestyillä ensimmäisillä Byterapers-partyillä pidettiin myös Suomen ensimmäinen demokilpailu, jossa Byterapers tuli neljänneksi. Vaikka järjestäjien mukaan demokilpailun malli haettiin ulkomailta, niin yhdestäkään aikaisemmasta ulkomaisesta demokilpailusta ei ole jäljellä todisteita. Niinpä Byterapers järjesti myös maailman vanhimman todistetusti pidetyn demokilpailun Byterapers Party -tapahtumassa Iisalmessa elokuussa 1988. Myöhemmin Byterapersien järjestämiä partyjä olivat myös muun muassa Byterapers Party II vuonna 1990 sekä Gathering '91. Tämän lisäksi ryhmä oli yksi ensimmäisen Assemblyn (1992) järjestäjätahoista. == Amiga- ja PC-ajat == 1990-luvun taittuessa Byterapers rajasi toimintansa yksinomaan lailliselle puolelle, toimi joitakin vuosia erittäin aktiivisesti Amiga-skenessä, palasi sitten yllättäen vahvasti C64-skenen kärkeen ja aktivoitui myöhemmin PC:llä. Ryhmä on myös julkaissut lukuisia mobiilidemoja eri alustoille. Vuosituhannen vaihteessa ryhmän toiminta on vähentynyt, joskin uusia demoja on julkaisu muun muassa Assembly-tapahtumassa. Syynä toiminnan hiipumiseen ovat jo yli 30-vuotiaiden entisten aktiivijäsenten perhe- ja työkiireet. Toiminnan painopiste on siirtynyt suomalaisen demoskenehistorian säilömiseen ja keräämiseen. Vuonna 2016 julkistetussa Iisalmen Eteläisen Pohjolankadun junasiltaan valmistetussa graffitissa Byterapers esitetään yhtenä suurimmista Iisalmelaisista ylpeyden aiheista mm. Kekkosen ja Olvin ohella. Artkkeli Ilta- sanomissa == Tunnetuimpia tuotoksia == Byterapers on menestynyt demo- ja muissa kilpailuissa lukuisilla demopartyilla Suomessa ja ulkomailla. Ryhmän demoista Extremes voitti Assembly '95:n C64-demokilpailun ja Limbo Assembly '02:n mobiilidemokilpailun. === Commodore 64 === * Extremes (1995) * World of Code I, II, III (1994) * Unsound Minds - Follow the Sign III (1996) === Amiga === * The Beginning (1990) * The Landscape (1991) * Muzzax-musalevyt 1-7 (1989–1991) * Byterapers Chorus II (1989) === PC === * Drill Me, Please Me. (1996) * Hyperventilation (1998) * Limbo (2002) - alun perin PocketPC * Recycled (2001) * Sexadelic (1998) == Lähteet == ==Aiheesta muualla== * Byterapersin kotisivu * Byterapers pouet.netissä * Iisalmi - Demojen ja oluen kaupunki * Kokoelma vanhoja partyraportteja Luokka:Suomalaiset demoryhmät Luokka:Piraattiryhmät Luokka:Commodore 64
Orange

Orange voi tarkoittaa seuraavia: ;paikkoja * Orange, kaupunki Uudessa Etelä- Walesissa, Australiassa * Orange, kunta Vauclusessa, Ranskassa * Orange, kunta Connecticutin osavaltiossa Yhdysvalloissa * Orange, kaupunki Kalifornian osavaltiossa Yhdysvalloissa * Orange, kunta Massachusettsin osavaltiossa Yhdysvalloissa * Orange, kunta New Hampshiren osavaltiossa Yhdysvalloissa * Orange, kaupunki New Jerseyn osavaltiossa Yhdysvalloissa * Orange, kunta New Yorkin osavaltiossa Yhdysvalloissa * Orange, kylä Ohion osavaltiossa Yhdysvalloissa * Orange, kaupunki Texasin osavaltiossa Yhdysvalloissa * Orange, kunta Virginian osavaltiossa Yhdysvalloissa * Orange Park, kunta Floridan osavaltiossa Yhdysvalloissa * Oranjen vapaavaltio (), Afrikan eteläkärjessä 1800-luvulla sijainnut valtio * Oranjejoen siirtomaa (Orange River Colony), Oranjen vapaavaltion alueesta 1900-luvun alussa muodostettu brittiläinen siirtokunta * Oranjen vapaavaltion provinssi (Orange Free State Province), entinen Etelä-Afrikan provinssi * Oranje, joki Etelä-Afrikassa * Orangen piirikunta, useita samannimisiä piirikuntia ;henkilöitä: * Jason Orange (s. 1970), brittiläinen pop-muusikko ;muita merkityksiä: * Orange, ranskalainen telekommunikaatioalan yhtiö * Orange Tunisie, tunisialainen teleoperaattori * Orange, polkupyörävalmistaja * Orange Music Electronic Company, vahvistimia ja PA-laitteita valmistava yritys * Orange, suomalainen demoskeneryhmä * Orange, intialainen elokuva vuodelta 2010 * Orange-palkinto, brittiläinen kirjallisuuspalkinto * Orange, maikeinen Fazerin Parhain makeissekoituksessa * Orange Pi, Shenzhen Xunlong Softwaren Raspberry tietokonesarja.
Lassi Nikko

Lassi Nikko (taiteilijanimi Brothomstates) on suomalainen musiikintekijä, joka saavutti huomattavan maineen demoskenen piireissä nimimerkillä dune Orange- demoskeneryhmässä. Nykyään hän on eräs arvostetuimmista muusikoista demoskenen keskuudessa. Hän solmi levytyssopimuksen maineikkaan brittiläisen Warp Recordsin kanssa vuonna 2001. BrothomStates on tehnyt myös remixin Shponglen Remixed-levylle. ==Diskografia== * Kobn-Tich-Ey (1998) (julkaistu pelkästään MP3-muodossa) * Brothom States EP (2000) Exogenic Records * Qtio (2001) Warp Records * Claro (2001) Warp Records * Rktic EP (2004) (Arcola, Warp Recordsin alilabeli) * Brothomstrain vs Blamstates (12") (2006) *Untitled (2017) *Re- Kobn-Tich-Ey (2020) (Remasteroitu uudelleenjulkaisu vuoden 1998 Kobn-Tich- Eystä hieman poikkeavalla kappalelistalla) == Katso myös == * Aphex Twin * Elektroninen musiikki == Aiheesta muualla == * Brothomstates * Warp Records * Brothomstates Discogs.comissa * http://scene.org/dir.php?dir=%2Fmusic%2Fartists%2Fdune/ * CDAK Luokka:Suomalaiset elektronisen musiikin artistit Luokka:Demoskenen henkilöt Luokka:Syntymävuosi puuttuu Luokka:Elävät henkilöt
Advance Australia Fair

Advance Australia Fair on Australian kansallislaulu, joka esitettiin ensimmäisen kerran Sydneyssä vuonna 1878. Kansallishymni siitä tuli 1984, jolloin sanoitusta muutettiin vähemmän brittivaltaa korostavaksi. Laulun on säveltänyt ja sanoittanut skotlantilaissyntyinen Peter Dodds McCormick. == Sanoitukset == === Nykyiset sanat === Australians all let us rejoice, For we are one and free; We've golden soil and wealth for toil, Our home is girt by sea; Our land abounds in nature's gifts Of beauty rich and rare; In history's page, let every stage Advance Australia fair! In joyful strains then let us sing, "Advance Australia fair!" Beneath our radiant Southern Cross, We'll toil with hearts and hands; To make this Commonwealth of ours Renowned of all the lands; For those who've come across the seas We've boundless plains to share; With courage let us all combine To advance Australia fair. In joyful strains then let us sing "Advance Australia fair!" === Muutokset === Alkuperäisessä laulussa oli neljä säkeistöä, joista kolmas ja neljäs säkeistö jätettiin pois omaksuttaessa ja joitain sanoja ensimmäisessä ja toisessa säkeistössä muutettiin. Vuonna 2021 rivistä "For we are young and free" tulee "For we are one and free". Muutoksen tarkoituksena oli tunnustaa alkuperäiskansojen australialaiset, jotka ovat asuneet Australiassa yli 60 000 vuotta. === Alkuperäiskansojen kielillä === Australian kansallislaulu on myös laulettu monilla aboriginaalien kielillä, mukaan lukien dharawal (kahdesti), noongar, warlpiri, yugambeh-bundaljung, yolngu pitjantjatjara. ja ngunawal. Ehkä tunnetuin näistä on Dharawal-versio, joka näkyy alla. Dharawal Käännös Kansainvälinen foneettinen aakkosto (IPA) Nyini Australiagal bugjari garibara Nyini budjari buriga Bugjari bamul yararaga mari walaba Balmulga mari walanmirang Bamul merong mari kaban walaba Badjajarang waratah Yanamuru Australiagal yanumauru Australiagal Yana budjari Australiagal Nyini bayala gawuwi bayala gawuwi Yana budjari Australiagal. We Australian mob are going to have a good dance We good young fellows Good earth and speared a lot of wallabies A lot of water associated with this earth Earth having a lot of animals and waratahs Go along the path Australians Australian mob go together We say and sing out Australian mob go together. [njɪnɪ əˈstɹæɪljəɡal bʊɡɖaɹɪ ɡaɹɪbaɹa] [njɪnɪ bʊɖaɹɪ bʊɹɪɡa] [bʊɡɖaɹɪ bamʊl jaɹaɹaɡa maɹɪ walaba] [balmʊlɡa maɹɪ walanmiɹaŋ] [bamʊl məɹoŋ maɹɪ ɡ̊aban walaba] [baɖaɖaɹaŋ waɹaɾa] [janamʊɹʊ əˈstɹæɪljəɡal janamaɹʊ əˈstɹæɪljəɡal] [jana bʊɖaɹɪ əˈstɹæɪljəɡal] [njɪnɪ bejala ɡawʊwi bejala ɡawʊwi] [jana bʊɖaɹɪ əˈstɹæɪljəɡal] Australian ja Argentiinan välisessä rugby-ottelussa laulettiin erilaisia ​​Dharawal- lyriikoita kuin edellä. == Lähteet == ==Aiheesta muualla== * Laulu laulettuna unkarilaisella sivustolla Luokka:Australialainen kulttuuri Luokka:Kansallislaulut Luokka:Oseanian kansallislaulut
Australian dollari

Australian dollari (merkki: $; tunnus: AUD) on Australiassa käytettävä rahayksikkö. Myös lyhenteitä A$ ja AU$ käytetään maailmalla toisinaan erottamaan se muista dollariarvoisista valuutoista. Se on myös Kiribatin, Naurun ja Tuvalun virallinen rahayksikkö. Vuonna 1996 siitä tuli maailman ensimmäinen rahayksikkö, jonka kaikki setelit on tehty polymeerimuovista paperin sijaan.Our currency Department of Foreign Affairs and Trade Yksi dollari jakautuu 100 senttiin (cent). Australian dollari oli vuonna 2019 maailman 5. vaihdetuin valuutta (1. Yhdysvaltain dollari, 2. euro, 3. jeni, 4. Englannin punta). ==Historia== Australian dollari on ollut Australian rahayksikkönä vuodesta 1966, jolloin se korvasi aiemman rahayksikön, Australian punnan. Australian silloisen pääministerin Robert Menziesin tahdosta uuden rahayksikön nimeksi oli tulla Royal. Joitakin koevedoksia royaleista ehdittiin painattaa, mutta erikoinen nimi osoittautui epäsuosituksi ja nimi vaihdettiin dollariksi. ==Lähteet== == Aiheesta muualla == * Kurssi australian dollari (AUD) - Australia *Australian seteleitä Luokka:Australian talous Luokka:Oseanian rahayksiköt